སློབ་ཁྲིད་ཀྱི་དམིགས་ཡུལ་ནི་ཚོགས་ཐུན་གྱི་མགོ་རྩོམ་ས་དང་།དགེ་རྒན་གྱིས་བརྩི་སྲུང་བྱེད་དགོས་པའི་རྩ་དོན་ཡིན་ལ།བསླབ་དེབ་ཀྱི་གཞི་འཛིན་ས་དང་སློབ་མའི་གནས་ཚུལ་དངོས་དང་བསྟུན་ནས་གཏན་འཁེལ་བྱས་པ་ཡང་ཡིན།སློབ་ཁྲིད་ཀྱི་དམིགས་ཡུལ་ཡག་པོ་ཞིག་ཡོང་རྒྱུ་ནི་ཚོགས་ཐུན་གཅིག་ལ་འབྲས་བུ་ལེགས་པོ་ཡོང་བའི་འགག་རྩ་ཡིན།སློབ་ཁྲིད་ཀྱི་དམིགས་ཡུལ་དེ་སློབ་གསོའི་ཁ་ཕྱོགས་ཀྱི་གཏན་འཁེལ་བྱས་ཡོད་པའི་སྤྱིའི་དམིགས་ཡུལ་གྱི་ཐོག་མངོན་ཡོད་དེ།སྐྱེ་དངོས་རིག་པའི་ཚོགས་ཐུན་སློབ་ཁྲིད་དེ་བརྒྱུད་ནས་སློབ་མ་རྣམས་ལ་སྐྱེ་དངོས་རིག་པར་འབྲེལ་ཡོད་ཀྱི་རྨང་གཞིའི་ཤེས་བྱ་དང་རྩ་བའི་ནུས་རྩལ་ལ་རྒྱུས་ལོན་བྱ་དགོས་པར་མ་ཟད།སློབ་མའི་རང་འགུལ་གྱི་ནུས་པ་དང་ལྟ་ཞིབ་ཀྱི་ནུས་པ།དབྱེ་ཞིབ་ཀྱི་ནུས་པ།གནད་དོན་ཐག་གཅོད་པའི་ནུས་པ་བཅས་ཕྱོགས་གང་ཐད་ནས་མཐོར་འདེགས་སུ་གཏོང་བ་དང་མཉམ་དུ།བསླབ་དེབ་ཀྱི་ཤེས་བྱ་དང་ཟུང་འབྲེལ་བྱས་ཏེ་དེའི་ནང་གི་བསམ་བློ་ཀུན་སྤྱོད་ཀྱི་སློབ་གསོ།སློབ་སྦྱོང་བྱེད་པའི་དམིགས་ཡུལ་དང་སློབ་སྦྱོང་གི་ཀུན་སློང་འཛིན་སྟངས་དང་སློབ་སྦྱོང་བྱེད་པའི་འདུ་ཤེས།སློབ་སྦྱོང་བྱེད་པའི་གོམས་འདྲིས་སོགས་སྐྱེད་སྲིང་བྱ་དགོས།